Diari Oficial de la Generalitat Valenciana


Sumari del DOGV 7924, del 24-11-2016 (2016/9356)

RESOLUCIÓ de 15 de novembre de 2016, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social per als exercicis 2016 i 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9356


Data del document
:   15-11-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 15 de novembre de 2016, de la Vicepresidència i Conselleria d'Igualtat i Polítiques Inclusives, per la qual es concedeixen i es dóna publicitat a les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social per als exercicis 2016 i 2017. [2016/9356]  
Vistes les sol·licituds d'ajuda presentades a l'empara de la Resolució de 19 d'agost de 2016, de la Vicepresidència i Conselleria d'Igualtat i Polítiques Inclusives, per la qual es convoquen per als exercicis 2016 i 2017 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social, d'ara endavant Resolució de 19 d'agost de 2016 (DOCV núm. 7859, de 26.08.2016).  
Vista la proposta de resolució de la comissió d'avaluació sobre la concessió i denegació de les ajudes formulada, en compliment d'allò que s'ha preceptuat en l'article 11 de l'Ordre 16/2016, d'1 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (DOCV 7846, 08.08.2016), d'ara endavant Ordre 16/2016, i d'acord amb els criteris de valoració establits en el referit precepte.  
En virtut de les competències atribuïdes pel Reglament Orgànic i Funcional de la Vicepresidència i Conselleria d'Igualtat i Polítiques Inclusives, aprovat pel Decret 152/2015, de 18 de setembre, del Consell (DOCV 7620, 22.09.2015), i d'acord amb el que preveu el resolc huité de la Resolució de 19 d'agost de 2016, i l'article 13 de la referida Ordre 16/2016, resolc:  
  
Primer  
Concedir la subvenció a les corporacions locals i entitats del tercer sector d'acció social que figuren en l'annex I de la present resolució per a la realització, en l'exercici 2016 i 2017, dels projectes dirigides al desenvolupament d'itineraris integrats per a la inserció sociolaboral de persones en situació o risc d'exclusió social i pels imports que en l'annex s'indiquen.  
  
Segon  
Denegar la subvenció a les corporacions locals i entitats del tercer sector d'acció social relacionades en l'annex II de la present resolució, pels motius que s'hi indiquen.  
  
Tercer  
Els projectes objecte d'aquesta subvenció estan emmarcats dins del Programa Operatiu del Fons Social Europeu 2014-2020 de la Comunitat Valenciana, tal com estableix l'article 1 de l'Ordre 16/2016.  
  
  
Quart  
Els projectes objecte d'aquesta subvenció tenen com a finalitat el finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social, que es desenvolupen en l'àmbit de territorial de la Comunitat Valenciana, de conformitat amb l'article 2 de l'Ordre 16/2016.  
  
Cinqué  
El règim de pagament de les ajudes, d'acord amb la previsió establida en l'article 14 de l'Ordre 16/2016, serà el disposat en el resolc desè de la Resolució de 19 d'agost de 2016.  
En conseqüència, per a l'exercici 2016 s'alliberarà de forma anticipada, una vegada concedides les ajudes, el 70 % de l'import de la subvenció. Mentre que el 30 % restant s'alliberarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat, de conformitat amb la previsió establida en l'article 34.1.b de la Llei 11/2015, de 29 de desembre, de pressupostos de la Generalitat per a l'exercici 2016.  
Per a l'exercici 2017 s'aplicarà el mateix règim de pagament, si així es permet en la corresponent llei de pressupostos que s'aprove per a l'exercici 2017, en cas contrari el pagament s'ajustarà al que disposa l'article 171.2 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
El termini per a la presentació de la documentació justificativa del lliurament de la bestreta del 70 % de la subvenció per a l'exercici 2016 finalitzarà el 30 de novembre de 2016, mentre que el 30 % restant juntament amb la memòria tècnica del projecte es presentarà fins al 31 de gener de 2017.  
Per a l'exercici 2017, el termini màxim per a la justificació del lliurament de bestreta de la subvenció finalitzarà el 30 de setembre de 2017 i el del restant juntament amb la presentació de la memòria tècnica el 31 de gener de 2018.  
  
Sisé  
D'acord amb el que disposa l'article 171.5 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, les entitats beneficiàries estaran exemptes de la constitució de garanties per pagaments anticipats, per ser corporacions locals i entitats del tercer sector d'acció social sense ànim de lucre que desenvolupen projectes o programes vinculats a l'àrea d'acció social.  
  
Seté  
La justificació de la subvenció concedida per part de les corporacions locals i entitats del tercer sector d'acció social beneficiàries s'ajustarà al que preveu l'article 15 de l'Ordre 16/2016.  
D'acord amb el que estableix article 67.6 del Reglament (UE) número 1303/2013, del Parlament Europeu i del Consell, de 17 de desembre de 2013, i el Reglament (UE) número 1304/2013, del Parlament Europeu i del Consell, de 17 de desembre de 2013, relatiu al Fons Social Europeu, el mètode per a determinar els costos subvencionables del projecte és el previst en l'article 14.2 del Reglament del FSE, que estableix la utilització d'un import a un tant alçat sobre els costos directes de personal per a finançar la resta dels costos subvencionables del projecte del 40 %.  
Els límits màxims acceptats en el capítol de despeses de personal seran els adjuntats en l'annex III de la present resolució, i el full de seguiment de les activitats és l'adjunt en l'annex IV de la present resolució.  
  
Huité  
El pagament d'aquestes subvencions es realitzarà amb càrrec al programa pressupostari 313.50, Inclusió Social, línia de subvenció S6729000, per un import total de 970.000 euros del pressupost de la Generalitat per a l'exercici 2016.  
Mentre que, per a l'exercici 2017, l'import global màxim de les ajudes convocades per la present resolució ascendeix a 2.910.000 euros, no obstant aquest import quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat que resulte aprovada per a l'exercici 2017.  
  
Nové  
Es durà a terme un pla de control de la realització de l'activitat subvencionada mitjançant la comprovació i el control de la documentació de caràcter econòmic, justificativa de l'import concedit, i de la memòria tècnica relativa a l'actuació subvencionada, de conformitat amb el que estableix l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El tipus de control serà administratiu, sobre una mostra aleatòria de les subvencions concedides en aquesta convocatòria i d'aquelles que es consideren de risc per l'òrgan gestor; així mateix, es realitzaran controls de camp mitjançant la visita a alguna de les entitats beneficiàries per a comprovar l'activitat subvencionada que realitzen i la seua qualitat.  
  
El control es realitzarà sobre almenys un 20 % de la quantia total de la línia de subvenció pressupostada.  
Tot això, a fi de comprovar la veracitat dels dades consignades en la documentació presentada, així com el compliment dels requisits per a la percepció de l'ajuda.  
  
Contra aquesta resolució, que posa fi a la via administrativa, pot interposar-se un recurs potestatiu de reposició davant el mateix òrgan que l'ha dictada, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú vigent, sense perjuí que puguen interposar qualsevol altre que hi estimen pertinent.  
  
València, 15 de novembre de 2016.- La vicepresidenta del Consell i consellera d'Igualtat i Polítiques Inclusives, p. d., la directora d'Inclusió Social: María Elena Ferrando Calatayud.